‘ইন্সপেক্টর গালিব’ এ পুলিশি অবতারে আসছেন শাহরুখ!

একজন বলিউড কিং আর অন্যজনের তৈরি ছবি বক্স অফিসে আলোড়ন তোলে। এবার এই দুই বলিউড তারকা হাত মিলিয়ে কাজ শুরু করবেন। একজন অবশ্যই শাহরুখ খান আর অন্যজন পরিচালক- প্রযোজক মধুর ভান্ডারকর।
‘ইন্সপেক্টর গালিব’ চরিত্রটির জন্য মধুরের সবচেয়ে পছন্দ শাহরুখকে। ছবির বিষয়বস্তু উত্তর প্রদেশের পুলিশ ।
কিন্তু অনেকদিন পার হয়ে গেলেও সেই ছবি এখনো তৈরি হয়নি। তবে সম্প্রতি মধুর ভান্ডারকার
একটি সাক্ষাৎকারে এই ছবির বিষয়টি অনেকটা খোলসা করেছেন। তিনি বলেছেন হ্যাঁ ছবিটা হাতে আছে। চিত্রনাট্যটা অসাধারণ। ছবিটা বানানোর যথেষ্ট ইচ্ছে আছে।
২০১৮ থেকে এই ছবির জল্পনা শুরু হলেও অতি মারির কারণে তা হয়ে ওঠেনি বলে মধুর জানান।
বলিউড বাদশার ভক্তরা তারপর থেকে হতাশ হয়ে পড়েন। তবে মধুর আবার নতুন করে আসা জাগিয়েছেন অ্যাকশনে ভরপুর এই ছবি নিয়ে। সত্যি কি ‘ইন্সপেক্টর গালিব’ চরিত্রে বলিউড বাদশা কে খুব শীঘ্রই দেখা যাবে!

আপাতত দুটি চিত্রনাট্য়ের কাজ চলছে পরিচালকের। একটি মুম্বইয়ের অন্ধকার দিকটা নিয়ে এবং অন্যটি বলিউডের তারকা-পত্নীদের নিয়ে। অন্যদিকে শাহরুখ ব্যস্ত ‘কিং’ ছবির শুটিংয়ে। সেই ছবিতে তাঁর সঙ্গে অভিনয় করবেন সুহানা খান। সুজয় ঘোষের লেখা এই গল্প পরিচালনার দায়িত্বে রয়েছেন সিদ্ধার্থ আনন্দ। এই ছবি শেষ হলে ‘পাঠান ২’-এর কাজ শুরু করে দেবেন ‘বাদশা’।